《落齿和坡山四首 其三》
明代·黄衷

我读落齿诗，颖尾老欧九。漱泉吟不妨，崩山势何有。

熊车载二馀，尚足荡群丑。而况豪俊贤，且歌将进酒。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。